Ing. Naďa Beronská, PhD., Žltá 1, 851 07 Bratislava

Ústav materiálov a mechaniky strojov, v. v. i.

Slovenská akadémia vied

Dúbravská cesta 9

845 13 Bratislava

Vec:

Písomná prezentácia predstavy kandidáta o jeho pôsobení v správnej rade ÚMMS SAV, v. v. i.

Vzhľadom na transformáciu ústavov Slovenskej akadémie vied (SAV) na verejné výskumné inštitúcie podľa Zákona o verejnej výskumnej inštitúcii č. 234/2017 Z.z., a z toho vyplývajúce zmeny organizačnej štruktúry ústavu, si dovoľujem kandidovať na funkciu člena Správnej rady ÚMMS SAV, v. v. i.

Na ÚMMS SAV pôsobím 16 rokov. Od začiatku svojho pôsobenia na ústave som súčasťou Divízie mikroštruktúry povrchov a rozhraní, pričom od roku 2021 ju vediem. Štvrtý rok som členkou Vedeckej rady ÚMMS SAV, avšak tejto funkcie sa v prípade môjho zvolenia do Správnej rady vzdám. Podieľam sa na riešení viacerých projektov na národnej, ale i medzinárodnej úrovni. Venujem sa tiež hospodárskej činnosti. Aktívne prispievam k pedagogicko-popularizačným aktivitám ústavu.

Pozíciu člena Správnej rady ÚMMS SAV vnímam ako možnosť spolupodieľať sa na riadení ústavu a rozhodovať o otázkach, ku ktorým budem mať kompetencie sa vyjadriť. Za dôležité pokladám možnosť dohliadať na hospodárenie ústavu v závislosti od nastaveného finančného plánu, vrátane plánu odpisového. Rozhodovať by som chcela v záujme ústavu i jeho zamestnancov. Budem sa držať toho, aby moje rozhodovanie bolo v súlade s činnosťami definovanými v prijatom Akčnom pláne ÚMMS SAV na obdobie rokov 2022-2026, ale tiež v súlade s Kolektívnou zmluvou. Myslím si, že Správna rada by mala úzko spolupracovať s Vedeckou radou ÚMMS SAV.

V rámci pôsobenia v Správnej rade ústavu by som rada hájila záujmy Divízie mikroštruktúry povrchov a rozhraní, na ktorých mi ako vedúcej divízie záleží. Divízia mikroštruktúry povrchov a rozhraní má 20 zamestnancov, čo je približne ¼ ústavu. Vnímam to tak, že by bolo vhodné, aby mala zastúpenie v Správnej rade a mohla sa podieľať na riadení ústavu, pričom by mala priamy prístup k informáciám. Spolu s kolegami z divízie sa snažím o nadviazanie spolupráce so strategickými výskumnými pracoviskami, univerzitami, či firmami, otvoriť sa viac verejnosti v rámci SK a EÚ, či o udržanie už zabehnutých spoluprác (TUBITAK, Anadole ISUZU, MtF STU, Prvá zváračská, a. s., Wohrle Šurany, Sodecia Matador Nitra, ČAV, Univerzita v Leoben, Univerzita v Miškolci, a iné). Sledujem projektové výzvy, aby sme mohli včas reagovať (projekty týkajúce sa výzvy Horizont Európa, COST, APVV, VEGA). Pripájam sa k snahe o implementovanie plánu rodovej rovnosti vo vede a výskume napr. pri získavaní projektov. Aj s týmito aktivitami by som rada pokračovala ako člen Správnej rady ústavu a prispela tak k rozvoju vedeckých pracovníkov a študentov, aby sme sa mohli ako ústav úspešne adaptovať v Európskom inovačnom priestore v oblasti základného a aplikovaného výskumu a vývoja.

Bratislava, 21.01.2022 Ing. Naďa Beronská, PhD.